Године 1421. Египат улази у рат са Краљевством Кипар. Иако Кипар није освојен, Египћани су приморали Кипране да признају врховну власт султана Барсбаија. Године 1444. Египћани су извршили неуспешан напад на Родос. Саиф ед Дин Инал долази на власт 1453. године. Одржавао је пријатељски однос са османским султаном Мехмедом II који је исте године освојио Цариград. Пад Цариграда изазвао је велику радост у Египту. Односи Египта и Турске погоршали су се доласком на власт египатског султана Кошкадама. Сукоби су избили око кнежевине Караман. Султани су подржавали различите кандидате. Сукоби су настављени током владавине Каит Беја. Брат Бајазита II отрован је приликом посете Египту. Бајазит опседа Адану и Тарс, али је вероватно одбијен. Каит Беј је покушао помоћи муслиманима у Сирији. Међутим, његова помоћ није дала резултате. Умро је 1496. године остављајући државу у великим дуговима код млетачких трговаца.